අසරණයින් වෙනුවෙන් ප්‍රජා සත්කාර වැඩසටහන් දියත් කරමින් ප්‍රදේශය දියුණු කරවන්නට උන්වහන්සේ උත්සුක වූවා සේම, රාජ්‍ය අනුග්‍රහය ලබා ගනිමින් කෘෂිකර්මාන්තය නඟා සිටුවීමට අප නාහිමියන් මූලික්තවයක් ගත්හ.පතපොත ඇසුර සැමවිට ප්‍රිය කළා වූ සෝරත නායක ස්වාමීන්ද්‍රයාණන් වහන්සේ “බෞද්ධ ආර්ථික න්‍යාය, බෞද්ධ රෝහණය, කතරගම පුද පිරිත්” වැනි ශ්‍රේෂ්ඨ ග්‍රන්ථයන් බොදුනුවන්ට දායාද කර බොදු පුබුදුවක් රට අභ්‍යන්තරයේ ඇති කරලීම උදෙසා ගත් උත්සාහය වඩ වඩාත් ප්‍රශංසනීය වේ.